Folketrygdfondet

Folketrygdfondet er et norsk særlovselskap som forvalter Statens pensjonsfond Norge med mål om å oppnå best mulig avkastning over tid. Pengene investeres i aksjer og obligasjoner i Norge, Danmark, Finland og Sverige, i samsvar med retningslinjene satt av Finansdepartementet.

Folketrygdfondet ble opprettet i 1967 av Borten-regjeringen i medhold av lov om folketrygd 17. juni 1966.

Folketrygdfondet forvaltet Statens obligasjonsfond (SOF), som ble opprettet som følge av regjeringens kredittpakke 2009 6. mars 2009, inntil fondet ble avviklet i 2014. SOF ble gjenopprettet i mars 2020 under koronaviruspandemien. Også denne gang var fondet på 50 milliarder kroner.Henter frem verktøy fra finanskrisen E24. Besøkt 1. juni 2021.

 Bakgrunn 

Fondet er et «lukket fond». Det vil si at det ikke tilføres nye midler. Overskuddet brukt til å kjøpe nye aksjer.

Steinar Juel kom via Civita med kritikk mot dette i 2019, hvor han skrev: «I år er det 40 år siden Folketrygdfondet mistet all tilknytning til Folketrygden. Selv om fondet er omdøpt til Statens pensjonsfond Norge (SPN), og er plassert under hatten Statens pensjonsfond, er formålet med det høyst uklart. Ingen penger settes inn eller tas ut.»

Fra 2025 skal Staten ta ut tre prosent i utbytte.

Styret i Folketrygdfondet består av syv medlemmer og to varamedlemmer, som alle utpekes av Finansdepartementet for fire år av gangen. I tillegg til disse medlemmene inkluderes ett styremedlem og en observatør valgt av de ansatte ved behandling av administrative saker.

Folketrygdfondet ledes siden 2018 av Kjetil Houg.

Administrerende direktører
Kjell Grimsvang 1970–1990
Tore Lindholt 1990–2004
Rune Selmar 2004–2006
Olaug Svarva 2006–2018
Kjetil Houg 2018–

 Styreledere 
Henrik J. Lisæth 1990-1998
Bjørg Ven 1998–2002
Rolf Sæther 2002-2006
Erik Keiserud 2006–2017 Siri Teigum ny styreleder i Folketrygdfondet regjeringen.no. Besøkt 1. juni 2021.
Siri Teigum 2017–

 Referanser 

Eksterne lenker


Kategori:Norske statlige selskaper
Kategori:Norges økonomi
Kategori:Statlige investeringsfond
Kategori:Etableringer i 1967